سارا اشوربیلی

سارا اشوربیلی،  ( )، (27 جنوری 1906ء - 17 جولائی 2001ءباکو میں) ایک نامور آذربائیجانی مؤرخ، مستشرق اور اسکالر تھیں۔ وہ باکو کی ابتدائی اور قرون وسطی کی تاریخ کی ماہر تھیں اور انھوں نے بہت ساری دستاویزات اور کتابیں شائع کیں۔

 سوانح 
تصغیر|باکو میں گھر، جہاں عاشوربیلی رہتی تھیں
سارا اشوربیلی ایک امیر آئل میگنیٹ کی بیٹی تھی، سارا نے جینی ڈی 'آرک کالج، قسطنطنیہ سے 1925ء میں تعلیم مکمل کی اور پھر 1930ء میں باکو اسٹیٹ یونیورسٹی میں داخلہ لیا، اس وقت یہ سوویت آذربائیجان تھا۔ وہ مستشرق کی حیثیت سے فارغ التحصیل ہوئی، اس نے آزربائیجان پیڈگوجیکل انسٹی ٹیوٹ میں یورپی زبانوں کی بھی تعلیم حاصل کی، اس طرح اپنی آزربائیجانی زبان کے علاوہ وہ عربی، فارسی، ترکی، فرانسیسی، جرمن، روسی اور انگریزی جانتی تھی۔ وہ ایک فنکارہ بھی تھیں اور 1946ء میں آذربائیجان کے فنکاروں کی یونین کی رکن بن گئیں۔ اپنی زندگی کے دوران میں وہ مختلف اداروں میں بھی پڑھاتی رہی اور کچھ عرصہ کے لیے ڈین رہی۔ اس نے اپنی پی ایچ ڈی، 1966ء میں مکمل کی۔ بطور ڈاکٹر آف ہسٹری سائنسز وہ آذربائیجان کی ریاستی انعام یافتہ تھیں۔ 

سارا کی مشہور تصانیف میں "تاریخ باکو: وسطی دور" اور "شیروانشاہ ریاست" شامل ہیں۔ انھوں نے مؤقف اختیار کیا ہے کہ "باکو" کے نام کی ابتدا زرتشت پسندی سے ہوئی ہے اور اس کا ماخذ لفظ "باگا" ہے جس کا مطلب متعدد قدیم مشرق وسطی کی زبانوں میں "قدیم سورج" یا "خدا" ہے۔ 

 حوالہ جات 

زمرہ:1906ء کی پیدائشیں
زمرہ:2001ء کی وفیات
زمرہ:آذربائیجانی اشرافیہ
زمرہ:آذربائیجانی خواتین فنکار
زمرہ:آذربائیجانی مستشرقین
زمرہ:آذربائیجانی مصنفات
زمرہ:آذربائیجانی مورخین
زمرہ:باکو کے مصنفین
زمرہ:بیسویں صدی کی مصنفات
زمرہ:بیسویں صدی کے آذربائیجانی مصنفین
زمرہ:بیسویں صدی کے آذربائیجانی مؤرخین
زمرہ:خواتین مستشرقین
زمرہ:ویکی ڈیٹا سے مختلف مختصر وضاحت
زمرہ:مؤرخین
زمرہ:آذربائیجانی مصور